**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL VIEŠOSIOS ĮSTAIGOS KLAIPĖDOS EKONOMINĖS PLĖTROS AGENTŪROS TEIKIAMŲ KŪRYBINIO INKUBATORIAUS KULTŪROS FABRIKO PASLAUGŲ ĮKAINIŲ PATVIRTINIMO“**

**PROJEKTO**

**1. Sprendimo projekto esmė, tikslai ir uždaviniai.**

Šio sprendimo projektu yra siekiama nustatyti VšĮ Klaipėdos ekonominės plėtros agentūros teikiamų Kūrybinio inkubatoriaus Kultūros fabriko paslaugų įkainius. Nustatomas kino salės nuomos įkainis; laisvų studijų, biurų ar vestibiulių nuomos įkainiai bei kitų patalpų (daugiafunkcės salės, konferencijų ir renginių salės, repeticijų ir renginių salės) įkainiai, kuomet šiomis paslaugomis pageidauja pasinaudoti subjektai, nesantys Kūrybinio inkubatoriaus Kultūros fabriko rezidentais.

**2. Projekto rengimo priežastys ir kuo remiantis parengtas sprendimo projektas.**

Klaipėdos miesto savivaldybės tarybos 2015 m. sausio 29 d. posėdyje buvo pristatytas tarybos sprendimo „Dėl viešosios įstaigos Klaipėdos ekonominės plėtros agentūros teikiamų Kūrybinio inkubatoriaus Kultūros fabriko paslaugų įkainių patvirtinimo“ projektas Nr. T1-1. Sprendimo projekto svarstymas buvo atidėtas numatant, jog tarybos sprendimo projektu siūlomi patvirtinti įkainiai būtų apsvarstyti VšĮ Klaipėdos ekonominės plėtros agentūros valdyboje. VšĮ Klaipėdos ekonominės plėtros agentūros valdybos posėdžio, įvykusio 2015 m. vasario 9 d., metu pasiūlyta nepritarti sprendimo projekte numatytiems įkainiams; pasiūlyta įkainius nustatyti pagal Kūrybinio inkubatoriaus Kultūros fabriko 2014–2016 metų veiklos programoje (patvirtintos Klaipėdos miesto savivaldybės taryba 2013-11-28 sprendimu Nr. T2-288 „Dėl Kūrybinio inkubatoriaus Kultūros fabriko 2014–2016 metų veiklos programos patvirtinimo“) (toliau – **Programa 2014–2016 m.**) nurodytus įkainius, konvertuojant juos įstatymų nustatyta tvarka į eurus. 2015 m. kovo 19 d. įvyko VšĮ Klaipėdos ekonominės plėtros agentūros valdybos posėdis, kurio metu aptartas įkainių klausimas.

Kūrybinio inkubatoriaus Kultūros fabriko patalpose esančią kino salę planuota išnuomoti viešo konkurso būdu, atrenkant kino salės operatorių–rezidentą (konkurso sąlygos svarstytos ir tvirtintos Valdybos 2014 m. vasario 24 d. posėdyje; numatytas vidutinis 4 val. trukmės kino renginių sk./mėn. ~15 renginių), tačiau įvykdžius konkurso procedūras ir įvertinus konkursą laimėjusio subjekto pateiktą kino filmų tinklelį pastebėta, jog pateiktas pasiūlymas neužtikrina Programoje 2014–2016 m. išdėstytų Kūrybinio inkubatoriaus Kultūros fabriko veiklos principų; pasiūlymas neatitiko konkurso sąlygų. Konkurso dalyviams siūlyta patikslinti pasiūlymus, kad jie atitiktų programos ir konkursinių sąlygų kriterijus, tačiau pasiūlymas nebuvo priimtas. Dėl kino rezidento konkurso trukmės bei menko susidomėjimo tokiu veiklos modeliu (kino industrijai kino salių ilgalaikė nuoma nėra patraukli; rinkoje taikomas kitas modelis, t.y. renginiui), skelbti konkursą iš naujo nėra perspektyvu, todėl siūloma patvirtinti įkainius ir įgalinti VšĮ Klaipėdos ekonominės plėtros agentūrą koordinuoti veiklą kino salėje taikant daugiafunkcės salės modelį – numatyti kino salės nuomos įkainius apibrėžtam laiko tarpui, t.y. 2 val. ir 4 val.. Planuojama, kad kino veikla bus organizuojama reguliariu laiku, t.y. mažiausiai 3–4 kartus per savaitę,– tomis pačiomis dienomis ir valandomis. Valdyba pritarė įkainio išskaičiavimui, kuris pateiktas rengimo medžiagoje.

Siekiant naudingai eksploatuoti Kūrybinio inkubatoriaus Kultūros fabriko patalpas, šiuo sprendimu yra siūloma numatyti įkainius paslaugoms, kuomet jomis pageidauja pasinaudoti subjektai, nesantys Kūrybinio inkubatoriaus Kultūros fabriko rezidentais, numatant galimybę išsinuomoti atitinkamai trukmei ne tik Kultūros fabriko sales, tačiau ir rezidentų neužimtas (laisvas) studijas, biurus ar vestibiulius. Atkreipiamas dėmesys, jog esant dideliam patalpų užimtumui prioritetas naudotis patalpomis yra teikiamas Kūrybinio inkubatoriaus Kultūros fabriko rezidentams.

Sprendimo projektu siūloma pripažinti netekusiu galios Klaipėdos miesto savivaldybės tarybos 2014-10-23 sprendimą Nr. T2-259 „Dėl viešosios įstaigos Klaipėdos ekonominės plėtros agentūros teikiamų Kūrybinio inkubatoriaus Kultūros fabriko paslaugų įkainių patvirtinimo“, kadangi dalis minėtojo sprendimo punktų yra netekę galios nuo 2015-01-01, šiuo sprendimo projektu teikiami papildomi VšĮ Klaipėdos ekonominės plėtros agentūros teikiamų Kūrybinio inkubatoriaus Kultūros fabriko paslaugų įkainiai, kurie papildo ankstesniuosius įkainius daugiau nei puse. Kartu taip būtų užtikrinamas sprendimo naudojimo praktiškumą (t.y. be pakeitimų).

Sprendimo projektas parengtas atsižvelgiant į Programą 2014–2016 m., kurioje nuosekliai išdėstyti bei pagrįsti VšĮ Klaipėdos ekonominės plėtros agentūros teikiamų Kūrybinio inkubatoriaus Kultūros fabriko paslaugų įkainiai.

**3. Kokių rezultatų laukiama.**

Bus patvirtinti papildomų VšĮ Klaipėdos ekonominės plėtros agentūros teikiamų Kūrybinio inkubatoriaus Kultūros fabriko paslaugų įkainiai, leisiantys naudingai eksploatuoti Kūrybinio inkubatoriaus Kultūros fabriko patalpas bei pritraukti į Kultūros fabriką kino industriją.

**4. Sprendimo projekto rengimo metu gauti specialistų vertinimai.**

Nėra.

**5. Išlaidų sąmatos, skaičiavimai, reikalingi pagrindimai ir paaiškinimai.**

Pridedami.

**6. Lėšų poreikis sprendimo įgyvendinimui.**

Nėra.

**7. Galimos teigiamos ar neigiamos sprendimo priėmimo pasekmės.**

Teigiamos pasekmės – bus patvirtinti papildomų VšĮ Klaipėdos ekonominės plėtros agentūros teikiamų Kūrybinio inkubatoriaus Kultūros fabriko paslaugų įkainiai, leisiantys naudingai eksploatuoti Kūrybinio inkubatoriaus Kultūros fabriko patalpas ir užtikrinti Programos 2014–2016 m. tinkamą vykdymą. Neigiamų pasekmių nenumatoma.

PRIDEDAMA:

1. VšĮ Klaipėdos ekonominės plėtros agentūros teikiamų Kūrybinio inkubatoriaus Kultūros fabriko paslaugų įkainių lyginamasis variantas;

2. Skaičiavimų ir pagrindimų lentelė;

3. VšĮ Klaipėdos ekonominės plėtros agentūros valdybos 2015 m. vasario 9 d. protokolo Nr. 1 kopija;

4. VšĮ Klaipėdos ekonominės plėtros agentūros valdybos 2015 m. kovo 19 d. protokolo Nr. 2 kopija.

|  |  |
| --- | --- |
| Tarptautinių ryšių, verslo plėtros ir turizmo skyriaus vedėja | Eglė Deltuvaitė |